Diari Oficial de la Generalitat Valenciana


Sumari del DOGV 6645, del 07-11-2011 (2011/11978)

DECRET 165/2011, de 4 de novembre, del Consell, pel qual s'autoritza la implantació d'ensenyances universitàries oficials de doctorat en la Universitat de València-Estudi General.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   6645

Data del DOGV
:   07-11-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/11204


Data del document
:   04-11-2011

Organisme emissor
:   Conselleria d'Educació, Formació i Ocupació

Tipus de document
:   Decret

Descriptors 

:   * Universitat de València
    * legislació
    * universitat
    * ensenyament superior
    * centre d'ensenyament

DECRET 165/2011, de 4 de novembre, del Consell, pel qual s'autoritza la implantació d'ensenyances universitàries oficials de doctorat en la Universitat de València-Estudi General. [2011/11814]  
La Llei Orgànica 6/2001, de 21 de desembre, d'Universitats, en l'article 37 estructura les ensenyances universitàries oficials en tres cicles (grau, màster i doctorat), i en l'article 35 disposa que, per a impartir estes ensenyances oficials i expedir els corresponents títols, amb validesa en tot el territori nacional, les universitats han de posseir l'autorització pertinent de la comunitat autònoma, segons el que disposa la seua legislació, i obtindre la verificació del Consell d'Universitats que l'oportú pla d'estudis s'ajusta a les directrius i condicions que establix el Govern.  
La Universitat de València-Estudi General ha sol·licitat autorització per a impartir, a partir del curs 2010-2011, les ensenyances universitàries oficials de doctorat que es consignen en l'annex del present decret.  
  
Consta en l'expedient l'informe del Consell Social de la Universitat de València-Estudi General i la proposta del Consell de Govern.  
  
El Consell Valencià d'Universitats i de Formació Superior va ser informat de la proposta d'implantació de les ensenyances en la sessió del dia 6 d'abril de 2011.  
L'Agència Valenciana d'Avaluació i Prospectiva (AVAP) ha emés els preceptius informes, amb resultat favorable.  
El Consell d'Universitats ha verificat els plans d'estudis de les ensenyances universitàries oficials de doctorat que s'assenyalen en l'annex del present decret.   
Per tot això, vistos els articles 8.2 i 35.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; l'article 3.3 del Reial Decret 1393/2007, de 29 d'octubre, pel qual s'establix l'ordenació de les ensenyances universitàries oficials; i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta del conseller d'Educació, Formació i Ocupació i amb la deliberació prèvia del Consell, en la reunió del dia 4 de novembre de 2011,   
  
  
DECRETE  
  
Article 1. Autorització d'ensenyances  
S'autoritza la Universitat de València-Estudi General la implantació, en el curs 2010-2011, de les ensenyances universitàries oficials de doctorat que es consignen en l'annex del present decret.  
  
Article 2. Inscripció en el registre i els seus efectes  
De la present autorització s'informarà al Ministeri d'Educació per tal que este eleve al Govern la proposta per a l'establiment del caràcter oficial dels títols i la seua inscripció en el Registre d'Universitats, Centres i Títols (RUCT), d'acord amb el que disposa l'article 26 del Reial Decret 1393/2007, de 29 d'octubre, pel qual s'establix l'ordenació de les ensenyances universitàries oficials.  
  
  
Article 3. Expedició de títols  
Els títols universitaris seran expedits, en nom del rei, pel rector de la universitat, d'acord amb el que establix la normativa vigent.   
  
  
DISPOSICIONS ADDICIONALS  
  
Primera. Limitació al gasto  
La implementació i el posterior desplegament d'este decret no podrà tindre cap incidència en la dotació de tots i cada un dels capítols de gasto assignats a l'esmentada conselleria, i, en tot cas, haurà de ser atés amb els mitjans personals i materials de la conselleria competent per raó de la matèria.  
Segona. Facultats d'aplicació i execució  
Es faculta el conseller d'Educació, Formació i Ocupació per a l'aplicació i l'execució del present decret.  
  
Valencia, 4 de novembre de 2011  
  
El president de la Generalitat,  
ALBERTO FABRA PART  
  
El conseller d'Educació, Formació i Ocupació,  
JOSÉ CISCAR BOLUFER  
  
  
ANNEX  
  
Doctorats universitat de València-Estudi General  
Curs 2010-2011  
  
1. Educació.  
2. Atenció Sociosanitària a la Dependència.  
3. Optometria i Ciències de la Visió.   
4. Llengua, Literatura i Cultura i les Aplicacions al Context Valencià.   
5. Estudis Hispànics Avançats.  
6. Infermeria.  
7. Ciències de l'Activitat Física i l'Esport.  
  
Interuniversitaris  
  
8. Química Orgànica Experimental i Industrial, per les universitats de les Illes Balears; Cardenal Herrera-CEU; Politècnica de València; i Universitat de València-Estudi General.  
9. Organització de l'Activitat Física i de l'Esport, per les universitats d'Alcalá de Henares; Lleó; i Universitat de València-Estudi General.